ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670038262

ขอความช่วยเหลือแก้ไขปัญหากลิ่นเหม็นรบกวนและเสียงดังรบกวนจากการก่อสร้าง บริเวณ (ไม่ทราบบ้านเลขที่) ซอยสาธุประดิษฐ์ 30 แขวงบางโพงพาง เขตยานนาวา กรุงเทพมหานคร จุดสังเกต ถัดจาก มัสยิดลิวาอุ้ลอิสลาม ประมาณ 100-200 เมตร จะพบกับบ้านหลังดังกล่าว ลักษณะบ้าน เป็นตึกแถว 3 ชั้น (ไม่ทราบสี) เนื่องจากผู้ร้องแจ้งว่า บริเวณดังกล่าวมีการต่อเติมซ่อมแซมบ้าน ซึ่งจะมีการทาสีบ้าน ทำให้ส่งกลิ่นเหม็นรบกวนลักษณะเป็นกลิ่นสีทาบ้าน และมีการส่งเสียงดังรบกวนลักษณะเป็นเสียงคนคุยกัน จากคนงานประมาณ 4-5 คน (ไม่ทราบชื่อนามสกุลและรูปพรรณสัณฐานแน่ชัด) ในช่วงเวลาประมาณ 22.00-04.00 น. เป็นประจำทุกวัน ซึ่งบริเวณดังกล่าว ยังมีการปล่อยน้ำเสียทิ้งมายังบ้านของผู้ร้อง และในบางครั้งมีการฉี่ใส่ในขวดและโยนทิ้งมายังบริเวณบ้านของผู้ร้องอีกด้วย (ระบุตามผู้ร้องแจ้ง) ส่งผลให้ได้รับความเดือดร้อนประมาณ 5 หลังคาเรือน ประสบปัญหามาเป็นระยะเวลาประมาณ 2-3 วันแล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้กับผู้ร้องและประชาชนในพื้นที่ต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata